กฎกระทรวงกำหนดเตาอบไฟฟ้าที่มีประสิทธิภาพสูง พ.ศ. 2564
ประกาศวันที่ 2021-04-22

content: กฎกระทรวง กำหนดเตาอบไฟฟ้าที่มีประสิทธิภาพสูง พ.ศ. ๒๕๖๔
content: อาศัยอำนาจตามความในมาตรา ๖ วรรคสอง และมาตรา ๒๓ วรรคหนึ่ง (๒) และวรรคสาม แห่งพระราชบัญญัติการส่งเสริมการอนุรักษ์พลังงาน พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติการส่งเสริมการอนุรักษ์พลังงาน (ฉบับที่ ๒) พ.ศ. ๒๕๕๐
content: รัฐมนตรีว่าการกระทรวงพลังงานโดยคำแนะนำของคณะกรรมการนโยบายพลังงานแห่งชาติออกกฎกระทรวงไว้ ดังต่อไปนี้
sectionNo: 1
content: ข้อ ๑ ในกฎกระทรวงนี้ “เตาอบไฟฟ้า” หมายความว่า เตาอบไฟฟ้าที่มีการทำให้เกิดความร้อนภายในช่องว่างของเตาอบไฟฟ้า โดยการพาความร้อนที่ได้จากการทำงานของตัวความต้านทาน ทำความร้อนให้อาหารและเครื่องดื่มภายในช่องว่างของเตาอบไฟฟ้าให้อุณหภูมิสูงขึ้น สำหรับใช้อบอาหาร โดยมีแรงดันไฟฟ้าที่กำหนดไม่เกิน ๒๕๐ โวลต์
sectionNo: 1
content: และมีความถี่ไฟฟ้า ๕๐ เฮิรตซ์ “ความจุของเตาอบไฟฟ้า” หมายความว่า ปริมาตรภายในช่องว่างของเตาอบไฟฟ้าที่มีขนาดความจุตั้งแต่ ๑๒ ลิตรขึ้นไป “ค่าประสิทธิภาพพลังงาน” หมายความว่า ค่าประสิทธิภาพการใช้ไฟฟ้าของเตาอบไฟฟ้าโดยการส่งผ่านพลังงานความร้อนที่ภาระ (น้ำ)
sectionNo: 1
content: ได้รับจากเตาอบไฟฟ้าต่อปริมาณไฟฟ้าที่ใช้ไปตามวิธีการคำนวณที่กำหนดในกฎกระทรวงนี้
sectionNo: 2
content: ข้อ ๒ การคำนวณหาค่าประสิทธิภาพพลังงานของเตาอบไฟฟ้า ให้ใช้สูตรการคำนวณ ดังต่อไปนี้ โดย หมายถึงค่าประสิทธิภาพพลังงาน มีหน่วยเป็นกิโลวัตต์ชั่วโมง หมายถึงค่าความชันของเส้นกราฟที่ได้จากการ ทดสอบตามข้อ ๖ หมายถึงอุณหภูมิของเตาอบแบบการพาความร้อน โดยธรรมชาติ และเตาอบแบบการ กระจายความร้อนด้วยพัดลม
sectionNo: 2
content: มีค่าเท่ากับ ๑๘๐ องศาเซลเซียส และ ๑๕๕ องศาเซลเซียส ตามลำดับ หมายถึงจุดตัดแกน Y ของเส้นกราฟที่ได้จากการ ทดสอบตามข้อ ๖
sectionNo: 3
content: ข้อ ๓ ค่าประสิทธิภาพพลังงานของเตาอบไฟฟ้า ให้กำหนดตามขนาดความจุของเตาอบไฟฟ้าที่ผู้ผลิตระบุ ดังต่อไปนี้ ขนาดความจุของเตาอบไฟฟ้า (ลิตร) ค่าประสิทธิภาพพลังงาน (กิโลวัตต์ชั่วโมง) ตั้งแต่ ๑๒ ถึง ๓๕ ๐.๖ - ๐.๔ มากกว่า ๓๕ ถึง ๖๕ ๐.๘ - ๐.๖ มากกว่า ๖๕ ๑.๐ - ๐.๘
sectionNo: 4
content: ข้อ ๔ ค่าประสิทธิภาพพลังงานของเตาอบไฟฟ้าตั้งแต่ค่าจำนวนมากถึงค่าจำนวนน้อยตามข้อ ๓ ค่าใดเป็นค่าที่มีประสิทธิภาพพลังงานสูง ให้รัฐมนตรีประกาศกำหนด ทั้งนี้ โดยคำนึงถึงสภาพเศรษฐกิจ นโยบายด้านพลังงานของรัฐบาล ความพร้อมของการผลิตและจำหน่ายเตาอบไฟฟ้า
sectionNo: 4
content: ตลอดจนการส่งเสริมและช่วยเหลือผู้ผลิตและผู้จำหน่ายเตาอบไฟฟ้า เตาอบไฟฟ้าที่มีประสิทธิภาพสูง ต้องเป็นเตาอบไฟฟ้าที่มีค่าประสิทธิภาพพลังงานไม่เกินค่าประสิทธิภาพพลังงานที่รัฐมนตรีประกาศกำหนดตามวรรคหนึ่ง
sectionNo: 5
content: ข้อ ๕ การทดสอบหาค่าประสิทธิภาพพลังงานของเตาอบไฟฟ้า ต้องกระทำโดยหน่วยงานที่รัฐมนตรีประกาศกำหนด
sectionNo: 6
content: ข้อ ๖ มาตรฐานและวิธีการทดสอบหาค่าประสิทธิภาพพลังงานของเตาอบไฟฟ้า ให้เป็นไปตามที่รัฐมนตรีประกาศกำหนด
content: ให้ไว้ ณ วันที่ ๘ เมษายน พ.ศ. ๒๕๖๔ สุพัฒนพงษ์ พันธ์มีเชาว์ รัฐมนตรีว่าการกระทรวงพลังงาน
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรกำหนดให้เตาอบไฟฟ้าที่มีค่าประสิทธิภาพพลังงานไม่เกินค่าที่รัฐมนตรีประกาศกำหนดตามกฎกระทรวง เป็นเตาอบไฟฟ้าที่มีประสิทธิภาพสูง เพื่อประโยชน์ในการอนุรักษ์พลังงาน
content: เพื่อให้ผู้ผลิตและผู้จำหน่ายมีสิทธิขอรับการส่งเสริมและช่วยเหลือจากกองทุนเพื่อส่งเสริมการอนุรักษ์พลังงาน และเพื่อให้ผู้บริโภคสามารถเลือกใช้เตาอบไฟฟ้าที่มีประสิทธิภาพสูง อันเป็นการประหยัดพลังงานของประเทศและช่วยลดมลภาวะ จึงจำเป็นต้องออกกฎกระทรวงนี้